  Виталий Пронин Кылем арня пумын Александр Волков ас дораз пумитаз шаерысьтымы кужмо спортсменъёсты - Дуннеысь, Европаысь но Россиысь ӵошатсконъёсын вормисе потэмъёсты. Сяме пыӵаз ни: Удмуртилэн Президентэз вормон басьтӥсьёсты коньдон сертификатэн шумпоттэ.Таяз учыре резиденцие ӧтемын вал ыбылӥськисьёс, куасэн бызьылӥсьёс, биатлонистъёс, великен ворт-тылӥсьёс но следж-хоккеен шудӥсьёс, спортсменъёслэн тренеръёссы.Берло дыре бадӟым вормонъёс басьто шаерысьтымы инвалид спортсменъёс. Дуннеысь ӵошатсконъёсын трос медаль басьтыны удал-тӥз Можга ёросысь паралимпиецлы Владимир Кононовлы. Вормонъёсыз 350 сюрс манет тыр сертификатэн дунъямын. Россиысь ӵошатсконъёсын висъяськизы Вавож ёросысь Ольга Мурашова, Кизнер ёросысь Сергей Пудов - великен ворттылӥсьёслы А. Волков сётӥз 400 сюрс манет тыр сертификат. Алнаш ёросысь куасэн бызьылӥсь Владислав Лекомцев узырмиз 50 сюрс манетлы.Валля арын следж-хоккеистъёсмы Россилэн чемпионатаз зарни медаль басьтыны быгатӥзы вал ке, таяз учыре азвесь сяна ӧз донгиськы. Угось берло дыре Ханты-Мансийск, Москва улосъёсын но бадӟым саклык висъяло спортысь та амаллы. Озьы бере, асьме инвалидъёслы эшшо кужмогес нюръяськоно. Со понна вань луонлыкъёс кылдытӥсько.- «Чекерил» комплекс выльдӥське, - шуиз А. Волков. - 2013-тӥ арын отын ӧсъёссэс усьтозы выль бассейн, липет улэ пыртэм йӧ каток, тренажёр залъёс. Шаерысьтымы инвалид спортсменъёс но отын мугорзэс кыдатыны быгатозы.Удмуртиысь ыбылӥсь-кисьёс куамын ар пала ини выль тир возьмало. Соос но ӝоген шумпотыны быгатозы. Та вакытэ лэсьтӥськон мытэмын, 9 миллион манет уже кутэмын ни. Вуоно арысен Г. Кулакова нимо спорткомплексын выль гостиница лэсьтонэз мытозы. Куштӥськем «Торпедо» стадионэз но выльдозы.Президент дорын верам кылъёс улонын одно ик быдэсмо, шуизы та пумиськонэ люкаськемъёс. Соин но, дыр, тренеръёс но спортсменъёс куд-ог сюлмаськонъёссэс шараяны дыртӥзы. Нылпи спортшколаосын нимысьтыз ставка кылдытоно, пе, вал инвалидъёсын ужась тренеръёслы. Нош великен ворттылӥсьёс Президентлы тау каризы инвалидъёслы тупась инвентарь басьтэмзы понна. Табере соослы дуннеысь ӵошатсконъёсы но потаны возьыт ӧвӧл ни, пе.Мугорез кыдатон культурая, спортъя но туризмъя министр Игорь Краснов ивортћз: 2013-тӥ арын 23-тӥ-29-тӥ мартэ Удмуртиын ортчоз Россиысь инвалид спортсменъёслэн нырысетӥ тол спартакиадазы. Отчы пыриськозы 1 сюрс 200 пала спортсменъёс, 400 мындаез - коляскаын ветлӥсьёс. Ӵошатсконэ пыриськон понна вожвылъяськонлэн нырысетӥ люкетэз туэ ноябрь толэзе ортчытэмын луоз. Та иворез кылыса, А. Волков ватсаз: «Чекерил» комплексын лэсьтӥськон ужъёсты, та ужрад кутскытозь, йылпумъяно.Валентина Емельянова. Теги: АлександрВолков  